Бөек җырчыны сагынып: Фәридә Кудашева турында

	Узган гасырның икенче яртысында Фәридә Кудашева дигән җырчы, Идел-Урал киңлекләрендә, ягъни татар-башкортлар күпләп яшәгән җирләрдә, мөгаен, иң популяр башкаручы булгандыр. Хәер, аның даны СССРда һәм чит илләрдә дә нык таралган иде.	 Фәридә Кудашева, сугыштан соңгы еллардан башлап, Башкорт академия театрында һәм Башкорт филармониясендә эшләп, гомере буе Галиҗәнап җырга хезмәт итте. Кудашева иҗаты – татар һәм башкорт эстрада сәнгатенең иң күренекле казанышларыннан берсе. Җырчы сирәк очрый торган гаҗәеп нәзәкатьле, йомшак тембрлы тавышка ия була. Җырларын ихлас күңелдән тирән хис белән башкара. Кудашеваның киң репертуарына Татарстан һәм Башкортстан композиторларының вокаль әсәрләре, татар һәм башкорт халык җырлары керә. Башкорт һәм татар халык җырларын иң камил җиткерүчеләрнең берсе ул. Кайберләрен генә искә төшерик: «Урал», «Сибай кантон», «Уел”, «Сакмар», «Сарман», «Ашказар», «Азамат», «Хәмдия”, «Салкын чишмә», «Бибкәй», «Казан кантоны» һ.б. 
	---	
Татарстан яшьләре

	№ --- | 28.12.2020	


